turjo4nis/wikipedia-bn-dump-20250701 huggingface dataset:
ভুয়েল্তা অ্যা কলম্বিয়া

{{Infobox cycling race
| name          = ভুয়েল্তা অ্যা কলম্বিয়া
| image         = 
| date          = আগস্ট
| region        = কলম্বিয়া
| english       = কলম্বিয়া ট্যুর
| localnames    = ভুয়েল্তা অ্যা কলম্বিয়া 
| nickname      = 
| discipline    = রাস্তা দৌড়
| competition   = ইউসিআই
| type          = পর্ব দৌড়
| organiser     = 
| first         = 
| number        = ৬৪ (২০১৪ পর্যন্ত)
| last          = 
| firstwinner   = 
| mostwins      =  (৬-বার বিজয়ী)
| mostrecent    = 
}}ভুয়েল্তা অ্যা কলম্বিয়া''' () বার্ষিকভিত্তিতে রাস্তায় অনুষ্ঠিত সাইক্লিং ক্রীড়া প্রতিযোগিতাবিশেষ। কলম্বিয়ার বিভিন্ন অঞ্চলে অনেকগুলো পর্ব পেরিয়ে সাইকেল সহযোগে প্রতিযোগীরা অংশগ্রহণ করে থাকে। কখনো কখনো ভেনেজুয়েলা এবং ইকুয়েডরেও আগস্ট মাসের প্রথম দিনে এ প্রতিযোগিতা অনুষ্ঠিত হয়। কলম্বিয়ান সাইক্লিং ফেডারেশন এ প্রতিযোগিতা আয়োজন করে।

ইতিহাস 
১৯৫১ সালে সর্বপ্রথম ভুয়েল্টা অ্যা কলম্বিয়া অনুষ্ঠিত হয়েছিল। সুদীর্ঘ ১,২৩৩ কিলোমিটার রাস্তায় অনুষ্ঠিত হওয়া এ সাইকেল দৌড় প্রতিযোগিতাকে ১০টি পর্বে বিভক্ত করা হয়েছে। তন্মধ্যে, তিনদিন বিশ্রাম নেয়ার জন্য বরাদ্দ করা হয়। পঁয়ত্রিশজন সাইকেল আরোহী এ ক্রীড়ায় সারিবদ্ধভাবে দণ্ডায়মান থাকেন। তন্মধ্যে ত্রিশজন এ ক্রীড়া শেষ করতে পেরেছিলেন। ভুয়েল্তার প্রথম আসরের চ্যাম্পিয়ন হয়েছিলেন এফরেইন ফোরেরো ত্রিভিনো। তিনি এ ক্রীড়ার সাতটি পর্বে বিজয়ী হন। এ ক্রীড়ার দ্বিতীয় আসরে পর্ব সংখ্যা বৃদ্ধি করে ১৩ করা হয় ও দৈর্ঘ্য ১,৬৭০ কিলোমিটার করা হয়। এটি ১২ থেকে ২৭ জানুয়ারি, ১৯৫২ তারিখে অনুষ্ঠিত হয়েছিল। এ প্রতিযোগিতায় ৬০জন সাইকেল প্রতিযোগী অংশ নেন। তৃতীয় আসরটি প্রথম আসরের অনুরূপ ছিল যাতে ১৫টি পর্ব ছিল ও দূরত্ব ১,৭৫০ কিলোমিটার নির্ধারণ করা হয়।

ঐ বছরগুলোয় প্রতিযোগিতা চলাকালে বেশ কয়েকটি মারাত্মক দুর্ঘটনা ঘটে। এমনিক প্রতিযোগিতাকালীন মৃত্যুর ঘটনাও ঘটেছে। কয়েকজন সাইকেল আরোহী গুরুতর আঘাত পান ও দুর্ঘটনার কারণে তাদের খেলোয়াড়ী জীবনের সমাপ্তি ঘটে। তন্মধ্যে কনরাডো ‘টিটো’ গালো, গিলবার্তো আর্চকানয়, ফেলিপে লিনান ও আর্নেস্তো সান্তানদার অন্যতম। ২০০৫ সালে ভুয়েল্তায় মর্মান্তিক দুর্ঘটনা ঘটে। স্থানীয় বেতার সাংবাদিক আলবার্তো মার্টিনেজ প্রাডের প্রতিযোগিতার সংবাদ সম্প্রচারকালে মৃত্যুবরণ করেন। হোস ফার্নান্দো লোপেজ ও হেক্টর উরেগোকে নিয়ে জীপে চড়ে মার্টিনেজ ভ্রমণ করছিলেন। কালার্কা অভিমূখে লা লিনেয়ার চূড়া থেকে গাড়ীটি বাঁকে এসে নিয়ন্ত্রণ হারিয়ে ফেলে ও গিরিখাতে পড়ে যায়।

বর্তমানে এটি পনের পর্বের ক্রীড়া প্রতিযোগিতা হিসেবে অনুষ্ঠিত হচ্ছে যা সাইকেল ক্রীড়ায় অন্যতম কঠিন ক্রীড়া হিসেবে বিবেচিত। পবর্তসঙ্কুল রাস্তাগুলো ট্যুর ডে ফ্রান্সে ব্যবহার করা রাস্তার চেয়েও শতশত মিটার উঁচু।

২০১০ সালের আসরে ইন্দেপোর্টেস অ্যান্টিওকুইয়া-আইডিয়া-এফএলএ-লটেরিয়া ডে মেডেলিন দলের সার্গিও লুইস হেনাও বিজয়ী হন। তিনি তার দলীয় সঙ্গী অস্কার সেভিলা ও পূর্বেকার বছরের বিজয়ী হোস রুজানোকে পরাজিত করে এ সম্মাননা অর্জন করেন।

বিজয়ীদের তালিকা

তথ্যসূত্র

বহিঃসংযোগ 
Results at Cycling Archives
Esciclismo Vuelta a Colombia 
Year by year stage results and general classification 1951-2006 (not all year files work) 

১৯৫১-এ প্রতিষ্ঠিত
১৯৫১-এ কলম্বিয়ায় প্রতিষ্ঠিত
১৯৫১ থেকে অনুষ্ঠিত ক্রীড়া প্রতিযোগিতা
ইউসিআই আমেরিকা ট্যুর রেস
কলম্বিয়াভিত্তিক সাইকেল প্রতিযোগিতা
১৯৫১-এ প্রতিষ্ঠিত পুনরাবৃত্ত ক্রীড়া ঘটনা
সবরমতী জংশন রেল স্টেশন

সবরমতী জংশন  পশ্চিম রেল-এর অধীন একটি জংশন স্টেশন এবং ভারতের গুজরাত রাজ্যের প্রধান শহর আহমেদাবাদ থেকে ছয় কিলোমিটার দূরে অবস্থিত একটি জংশন। এটি আহমেদাবাদ-মেহসান রেললাইনের জংশন।মহাত্মা গান্ধীর প্রতিষ্ঠিত  সাবর্মি আশ্রমের কাছাকাছি অবস্থিত জন্য রেল স্টেশনটি আরও বিখ্যাত।আহমেদাবাদ থেকে যাত্রা করে সমস্ত ট্রেনের জন্য ব্রডগেজ  লাইন এবং মেহসান  লাইনের জন্য  মিটার-গেজ ট্র্যাক সবরমতী স্টেশনে চলু রয়েছে। মহাত্মা গান্ধীর স্মরণে সবরমতী মিটার গেজ টার্মিযনাসকে এখন গান্ধীগ্রাম নামকরণ করা হয়েছে। যাত্রীবাহী ট্রেনগুলির জন্য সবরমতীতে বিশেষ ইয়ার্ড  ব্যবস্থা রয়েছে। শহরের পশ্চিমাঞ্চলীয় সাবরামতি রেলওয়ে স্টেশনটি দিল্লি-প্রাতিষ্ঠানিক ট্রেনের অবতরণ এবং অবসানের জন্য একটি অতিরিক্ত টার্মিনাল হিসাবে উন্নয়নের প্রস্তাব করা হচ্ছে। রেলওয়ে কর্মকর্তারা জানান, সাবরামতী রেলওয়ে স্টেশনকে আহমেদাবাদ রেলওয়ে স্টেশনের একটি বিকল্প স্টেশন হিসেবে গড়ে তোলার পরিকল্পনা করেছে।

তথ্যসূত্র

বহিঃসংযোগ
 Sabarmati Junction Railway Station
 Sabarmati Junction Railway Station Rail Info 

ভারতীয় রেল
আহমেদাবাদের রেলওয়ে স্টেশন
গুজরাতের জংশন রেলওয়ে স্টেশন
আহমেদাবাদ রেলওয়ে বিভাগ
আইফা আজীবন সম্মাননা পুরস্কার

আইফা আজীবন সম্মাননা পুরস্কার হল ভারতের চলচ্চিত্রে অবদানের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে অবদানের স্বীকৃতি হিসেবে এই পুরস্কার প্রদান করা হয়।

সম্মানিত প্রাপকগণ

আরও দেখুন 
 দাদাসাহেব ফালকে পুরস্কার
 ফিল্মফেয়ার আজীবন সম্মাননা পুরস্কার

তথ্যসূত্র

বহিঃসংযোগ 
 

আন্তর্জাতিক ভারতীয় চলচ্চিত্র অ্যাকাডেমি পুরস্কার
আজীবন সম্মাননা পুরস্কার
প্রতি বৎসর হালনাগাদ করা দরকার এমন নিবন্ধ
ইসলাম ও গর্ভপাত

গর্ভপাত সম্পর্কে মুসলমানদের দৃষ্টিভঙ্গি হাদিস এবং আইনি ও ধর্মীয় পণ্ডিত ও ভাষ্যকারদের মতামত দ্বারা নির্ধারিত। ইসলামে, গর্ভকাল ৪ মাস পূর্ণ হলেই ভ্রুণটিকে জীবিত আত্মা হিসাবে বিবেচনা করা হয়, এবং এই সময়ের পর গর্ভপাতকে সাধারণভাবে নিষিদ্ধ হিসাবে বিবেচনা করা হয়।

যেসব ক্ষেত্রে গর্ভপাত অনুমোদিত

ধর্ষণের ক্ষেত্রে 
মুসলিম পণ্ডিতদের মতে, ধর্ষণের ফলে গর্ভসঞ্চারজাত শিশুটি বৈধ এবং একে হত্যা করা হলে তা পাপ হিসাবে গণ্য হবে। পণ্ডিতগণ এর গর্ভপাত অনুমোদন করেন তখনই যখন ভ্রুণটির বয়স চার মাসেরও কম হয়, অথবা, এটি তার মায়ের জীবন বিপন্ন করে তোলে।

বিকলাঙ্গতার আশংকায় 
কিছু মুসলিম পণ্ডিত যুক্তি দেন যে, নবজাতকের এমন কোন ধরনের অসুস্থতার আশঙ্কা থাকলে যার ফলে পিতামাতার পক্ষে সন্তানের পরিপূর্ণ পরিচর্ষা করা বিশেষভাবে কষ্টসাধ্য হবে, সেক্ষেত্রে গর্ভপাত অনুমোদিত (উদাহরণস্বরূপঃ বিকলাঙ্গতা, মানসিক প্রতিবন্ধকতা ইত্যাদি)।

আরও দেখুন 
 ইসলাম ও আত্মার সংযুক্তি

তথ্যসূত্র

বহিঃসংযোগ 

ধর্ম ও গর্ভপাত
ইসলাম ও নারী
বহদ্দারহাট ফ্লাইওভার

বহদ্দারহাট ফ্লাইওভার (এমএ মান্নান ফ্লাইওভার) বাংলাদেশের চট্টগ্রামের একটি উড়ালসড়ক, এটি নির্মাণ করা হয়েছে ২০১৩ সালে। ২০১০ সালে প্রধানমন্ত্রী শেখ হাসিনা ভিত্তিপ্রস্তর স্থাপন করেন। এই ফ্লাইওভার নির্মাণকাজ চলাকালীন ২০১২ সালে ডিসেম্বর মাসে একদিকে ফ্লাইওভারের গার্ডার ধসে অনেক শ্রমিক নিহত ও আহত হয়। পরবর্তীতে এর দায়িত্ব সেনাবাহিনীকে অর্পণ করা হয়। এর দৈর্ঘ্য ১ কি.মি এবং এর নির্মাণে মোট ব্যয় ১ কোটি ৫৬ লাখ টাকা। এই ফ্লাইওভারে যুক্ত হচ্ছে র‍্যাম্প। বহদ্দারহাট ফ্লাইওভারের কালুরঘাটমুখী র‍্যাম্প খুলে দেওয়া হয়েছে ২০১৭ সালের ১৫ ই ডিসেম্বর।

আরো দেখুন
 বহদ্দারহাট ফ্লাইওভার ধস

তথ্যসূত্র

চট্টগ্রামের সড়ক
কচ্ছের রণ

কচ্ছের রণ () হল একটি লবণাক্ত জলাভূমি যার বেশিরভাগই অংশ ভারতের গুজরাত রাজ্যে (মূলতঃ কচ্ছ জেলায়) অবস্থিত ও কিছু অংশ পাকিস্তানের সিন্ধু প্রদেশে অবস্থিত। এটি দুটি প্রধান অংশে বিভক্ত; কচ্ছের বড় রণ এবং কচ্ছের ছোট রণ।

ভূ-উপাত্ত 
কচ্ছের রণ ভারতের গুজরাত ও পাক অধিকৃত সিন্ধু প্রদেশের কিছু অংশে অবস্থিত।এটি একটি ঋতুভিত্তিক সমুদ্রপৃষ্ঠ অঞ্চল, রন শব্দের অর্থ হল 'মরুভূমি'৷ এই অঞ্চলটি গুজরাতের কচ্ছ জেলায় অবস্থিত। মরুভূমিটি প্রায় ১০,০০০ বর্গমিটারের বিশাল এলাকা জুড়ে অবস্থান করছে এবং এটির দক্ষিণে কচ্ছ উপসাগর থেকে থর মরুভূমি পর্যন্ত বিস্তৃত। রাজস্থান থেকে উৎপন্ন বহু নদী এই অঞ্চলের মধ্য দিয়ে প্রবাহিত হয়েছে, যেমন- লুনি, ভুলি,নারা,সরস্বতী ও রূপের ইত্যাদি।

এই অঞ্চলটি একটি নিম্ন সমতলভূমি ও সমুদ্রের খুব কাছে অবস্থান করার কারণে বর্ষাকালে এর বেশিরভাগ অংশ বন্যার কবলে পড়ে।এই অঞ্চলের বালিযুক্ত উচ্চভূমিকে 'বেট' বলা হয়,এখানেই একমাত্র গাছপালা ও ঘাস জন্মায় যেগুলি বন্যার সময় এখানকার জীবজন্তুদের একমাত্র আশ্রয়স্থল হিসেবে কাজ করে।

পরিবেশগত গুরুত্ব 
সমগ্র ভারত-মালয় অঞ্চলে কচ্ছের রণটিই একমাত্র বড় বন্যা ঘূর্ণমান অঞ্চল। 
যে এলাকায় একপাশে মরুভূমি রয়েছে এবং অন্যদিকে সমুদ্র, কচ্ছের রণকে বিভিন্ন পরিবেশিত পরিবেশ, যার মধ্যে রয়েছে ম্যানগ্রোভ এবং মরুভূমি উদ্ভিদ।  কচ্ছ রন ঘাসভূমি এবং মরুভূমি বন্যপ্রাণীগুলির আবাসস্থল যা এই বিশাল এলাকাগুলির প্রায়ই কঠোর অবস্থার সাথে সামঞ্জস্যপূর্ণ।এগুলির মধ্যে রয়েছে প্রাণীর ও বিপন্ন প্রাণী এবং উদ্ভিদ প্রজাতি।

তথ্যসূত্র 

গুজরাতের ভূগোল
হোসনে আরা (কবি)

হোসনে আরা (১৯১৬- ৩০ মার্চ ১৯৯৯) বাংলাদেশের একজন জনপ্রিয় সাহিত্যিক যিনি ছড়াকার হিসেবে অধিক জনপ্রিয়। তার লিখিত সফদর ডাক্তার কবিতাটি চল্লিশের দশকে ব্যাপক জনপ্রিয়তা অর্জন করে এবং বর্তমানেও জনপ্রিয়।  একসময়ে কবিতাটি বাংলাদেশে পাঠ্য হিসেবে বাংলা বইয়ে পঠিত হতো।

জন্ম ও শিক্ষা
কবি হোসনে আরা ১৯১৬ সালে পশ্চিম বঙ্গের চব্বিশ পরগণা জেলার পিয়ারা গ্রামে জন্মগ্রহণ করেন। হোসনে আরার বাবা মুন্সি এবাদুল্লাহ ছিলেন সে সময়কার নামকরা পুথি লেখক। গ্রামে মেয়েদের লেখাপড়ার সুযোগ-সুবিধা না থাকায় হোসনে আরাকে মাত্র সাত বছর বয়সে ঢাকায় চাচা ডক্টর মুহাম্মদ শহীদুল্লাহর বাসায় পাঠানো হয়। চাচার বাসায় পড়ালেখার ব্যবস্থা হয়, তবে পর্দার আড়ালে। পর্দার একপাশে মৌলভি সাহেব আর অন্য পাশে হোসনে আরা এবং তার চাচাত বোনেরা। তখন এভাবেই চলত মেয়েদের লেখাপড়া। এক বছর পরে খবর এলো বাবা অসুস্থ। হোসনে আরাকে ফিরে যেতে হলো গ্রামে। শেষ হয় প্রথাগত শিক্ষার, কিন্তু নিজের চেষ্টা তিনি অব্যাহত।

স্বশিক্ষায় শিক্ষিত হোসনে আরাকে মাত্র চৌদ্দ বছর বয়সে বিয়ে দিয়ে দেওয়া হয় প্রখ্যাত সাহিত্যিক সাংবাদিক মোহাম্মদ মোদাব্বেরের সাথে। পরবর্তীতে বাংলা একাডেমী পুরস্কার ও একুশে পদক পাওয়া এই সাংবাদিক ছিলেন উদার মনের মানুষ। তিনি নিজেও সাহিত্যচর্চা করতেন এবং দৈনিক মিল্লাত পত্রিকার প্রধান সম্পাদকও ছিলেন। হোসনে আরার বিপুল আগ্রহ দেখে স্বামী তাকে পড়াশোনার ব্যাপারে সাহায্য করতেন। হোসনে আরা স্বামীর অনুপ্রেরণায় লিখতে শুরু করলেন।

সাহিত্যজীবন 
দৈনিক আজাদের ‘মুকুলের মহফিলে’ হোসনে আরার প্রথম ছড়া প্রকাশিত হয়। এরপর তিনি বিভিন্ন পত্রিকায় ‘হাসি’ ছদ্মনামে নামে প্রচুর ছড়া লেখেন। ১৯৪৯ সালে তার প্রথম ছড়ার বই ‘ফুলঝুরি’ প্রকাশ হয়। কলকাতার ব্যানসন কোম্পানি বইটি প্রকাশ করেছিলেন। বইটি শিশু-কিশোরদের মধ্যে ব্যাপক জনপ্রিয়তা পায়। শিশুদের জন্য তার অন্য বই হলো খেয়াল খুশি, হল্লা, টুংটাং, হট্টোগোল। এ ছাড়া তিনি ‘মিছিল’ নামে একটি কাব্যগ্রন্থ ও ‘আমার কারাবরণ’ নামে রয়েছে একটি স্মৃতিচারণমূলক গ্রন্থ লিখেছেন।

আন্দোলনে
১৯৩২ সালে মাত্র ষোল বছর বয়সে হোসনে আরা ব্রিটিশবিরোধী আন্দোলনে অংশ নিয়েছিলেন। গান্ধিজী ব্রিটিশদের বাংলার মাটি তথা ভারতবর্ষের মাটি থেকে দূরে সরাতে আন্দোলন করছেন। এর ফলশ্রুতিতে ব্রিটিশরা ১৪৪ ধারা জারি করে। হোসনে আরা তখন অসীম সাহসিকতার পরিচয় দিয়ে সব বাঁধা পেরিয়ে মিছিল থেকে ছত্রভংগ হয়ে একাই পতাকা হাতে চলে এলেন কলকাতার গড়ের মাঠের মনুমেন্টের সামনে। ১৪৪ ধারা ভংগ করার অপরাধে তাকে পুলিশ ধরে নিয়ে যায়। ছয়মাসের জেল দেওয়া হয় তাকে। তিনিই প্রথম বাঙালি নারী যিনি আন্দোলন করে জেল খেটেছিলেন।

৫২'র ভাষা আন্দোলনে, বাংলাদেশের মহান মুক্তিযুদ্ধে নিজের অবস্থান থেকে অবদান রাখেন তিনি। একাত্তরে তিনি নিজের হাতে কাপড় বুনে দিতেন মুক্তিযোদ্ধাদের জন্য, রেডক্রসের মাধ্যমে তা পৌঁছে দেয়া হত। অভিনবভাবে তিনি সাহায্য করার চেষ্টা করেছেন যোদ্ধাদের। স্বামী মোদাব্বেরের সংগে মিলে এক বুদ্ধি বের করলেন। কয়েকটা পেনসিল দুই টুকরো করে এক টুকরো রেখে দিতেন নিজের কাছে, অন্য টুকরো থাকত মুক্তিযোদ্ধাদের কাছে। বিপদে পড়লে মুক্তিযোদ্ধারা যদি এই পেন্সিলের টুকরো দেখাতে পারতেন, হোসনে আরা যথাসাধ্য সহযোগিতা করার চেষ্টা করতেন।

মৃত্যু
হোসনে আরা চার পুত্র ও এক কন্যা নিয়ে ঢাকার মোহাম্মদপুরে বাস করতেন। ৩০ মার্চ ১৯৯৯ সালে তিনি মৃত্যুবরণ করেন।

পুরস্কার ও সম্মাননা 
ছড়াকার হোসনে আরা শিশুসাহিত্যে বিশেষ অবদানের জন্য ১৯৬১ সালে বাংলা একাডেমি ও ১৯৯২ সালে পান শিশু একাডেমি পুরস্কার।

তথ্যসূত্র 

১৯১৬-এ জন্ম
১৯৯৯-এ মৃত্যু
শিশুসাহিত্যে বাংলা একাডেমি সাহিত্য পুরস্কার বিজয়ী
শিশু একাডেমি পুরস্কার বিজয়ী
বাঙালি লেখক
হুয়ান রামোন হিমেনেস

হুয়ান রামোন হিমেনেস (২৩শে ডিসেম্বর, ১৮৮১ - ২৯শে মে, ১৯৫৮) একজন স্পেনীয় কবি ও লেখক যিনি ১৯৫৬ সালে সাহিত্যে নোবেল পুরস্কার লাভ করেন। "স্পেনীয় ভাষায় আনন্দোচ্ছ্বলতা ও শৈল্পিক বিশুদ্ধতার দৃষ্টান্ত স্থাপনকারী গীতিধর্মী কাব্যরচনার" জন্য তাঁকে এই পুরস্কার প্রদান করা হয়। 

হিমেনেস স্পেনের উয়েলভা প্রদেশের মোগের শহরে জন্মগ্রহণ করেন এবং সেভিইয়া বিশ্ববিদ্যালয়ে উচ্চশিক্ষা লাভ করেন। নিকারাগুয়ার কবি ও স্পেনীয় কাব্যে আধুনিকতাবাদী আন্দোলনের নেতা রুবেন দারিও তাঁর উপর গভীর প্রভাব ফেলেন। দারিওর নিমন্ত্রণে তিনি মাদ্রিদে যান। এছাড়া ফ্রান্সে ভ্রমণের সময় সেখানকার প্রতীকবাদী কবিতের শুরুর দিকের রচনাগুলিও তাঁকে প্রভাবিত করে। কবিজীবনের শুরুর দিকে তিনি আবেগী ও অলংকারসমৃদ্ধ কাব্য রচনা করেন। এগুলির মধ্যে আছে আলমাস দে ভিওলেতা (বেগনী আত্মাগুলি, ১৯০০) এবং নিনফেয়াস (জলপদ্ম, ১৯০০)। হার্দিনের লেহানোস (১৯০৫), এলেহিয়াস (১৯০৮) এবং পাস্তোরালেস (১৯১১) কাব্যগ্রন্থগুলিতেও দারিওর প্রভাব সুস্পষ্ট। পরবর্তীতে তিনি এই ধারার প্রতি বিতৃষ্ণা পোষণ করতে শুরু করেন এবং সেটি পরিহার করে মুক্ত ছন্দে গীতিধর্মী কবিতা লেখা শুরু করেন। স্পেনে গৃহযুদ্ধ ছড়িয়ে পড়লে তিনি নির্বাসনে চলে যান এবং মার্কিন যুক্তরাষ্ট্র, কিউবা ও পুয়ের্তো রিকোতে সাহিত্য বিষয়ে অধ্যাপনা করেন। মার্কিন যুক্তরাষ্ট্রে ১৯১৬ সালে গমনের পর সেখানে নিউ ইয়র্ক শহরে থেনোবিয়া কামপ্রুবি আইমার নামক এক কবির সাথে বিবাহবন্ধনে আবদ্ধ হন। আইমার ভারতীয় কবিতার বিশেষ করে রবীন্দ্রনাথের কবিতার একজন অনুবাদিকা ছিলেন। ১৯১৬ সালেই হিমেনেস মুক্ত ছন্দে লেখা তাঁর প্রথম কাব্যসংকলন দিয়ারিও দে উন পোয়েতা রেসিয়েন কাসাদো (সদ্যবিবাহিত এক কবির রোজনামচা) প্রকাশ করেন। ১৯৩৯ সালে স্পেনের গৃহযুদ্ধের অবসানের পর তিনি স্ত্রীর সাথে স্বেচ্ছা নির্বাসনে পুয়ের্তো রিকোতে গমন করেন। পুয়ের্তো রিকো বিশ্ববিদ্যালয়ে স্পেনীয় সাহিত্যে অধ্যাপনা করেন।

হিমেনেস ও সেনোবিয়া একত্রে ১৯১৫ থেকে ১৯২২ সাল পর্যন্ত রবীন্দ্রনাথ ঠাকুরের ২২টি কাব্যগ্রন্থ স্পেনীয় ভাষাতে অনুবাদ করে নোবেল বিজয়ী বাঙালি কবির কবিতা স্পেনীয়ভাষী বিশ্বে ছড়িয়ে দিতে গুরুত্বপূর্ণ ভূমিকা রাখেন।

১৯৫৮ সালে পুয়ের্তো রিকোর সান হুয়ান শহরে তাঁর মৃত্যু হয়।

তথ্যসূত্র 

১৮৮১-এ জন্ম
১৯৫৮-এ মৃত্যু
নোবেল বিজয়ী সাহিত্যিক
ইউনিভার্সিটি অব ম্যারিল্যান্ড, কলেজ পার্কের শিক্ষক
রবীন্দ্রনাথ ঠাকুরের অনুবাদক
ফিলিপ নোয়েল-বেকার

ফিলিপ জন নোয়েল-বেকাল বা বেরন নোয়েল-বেকার (১ নভেম্বর ১৮৮৯ - ৮ অক্টোবর ১৯৮২) ছিলেন একজন ব্রিটিশ রাজনীতিক, কূটনীতিজ্ঞ, একাডেমিক, অসামান্য অপেশাদার অ্যাথলেট এবং নিরস্ত্রীকরণের প্রখ্যাত প্রচারক। ১৯২০ সালের গ্রীষ্মকালীন অলিম্পিকের ব্রিটিশ পতাকা বহন করেন এবং সিলভার মেডেল জয় করেন এছাড়াও ১৯৫৯ সালে তিনি শান্তিতে নোবেল পুরস্কার অর্জন করেন।

তথ্যসূত্র 

১৮৮৯-এ জন্ম
১৯৮২-এ মৃত্যু
নোবেল শান্তি পুরস্কার বিজয়ী
নোবেল শান্তি পুরস্কার বিজয়ী পুরুষ
ইংরেজ নোবেল বিজয়ী
হেন্ডনের ব্যক্তি
ব্রিটিশ ক্রীড়াবিদ-রাজনীতিবিদ
ইংরেজ পুরুষ মাঝারিপাল্লার দৌড়বিদ
১৯১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯২৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ব্রিটিশ যুদ্ধ বিরোধী সক্রিয়কর্মী
ব্রিটিশ নোবেল বিজয়ী
লন্ডন স্কুল অব ইকোনমিক্সের অধ্যাপক
ইয়র্কশায়ারের ক্রীড়াবিদ
১৯২০ গ্রীষ্মকালীন অলিম্পিকের পদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী
অলিম্পিক রৌপ্যপদক বিজয়ী ব্রিটিশ
দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বায়ু বিভাগের রাষ্ট্র সচিব (যুক্তরাজ্য)
ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
শ্রমিক দল (যুক্তরাজ্য) এর জীবনকাল পিয়ার
ডার্বিশায়ারের নির্বাচনী এলাকা থেকে যুক্তরাজ্যের সংসদ সদস্য
যুক্তরাজ্যের সংসদ সদস্য ১৯২৯-১৯৩১
যুক্তরাজ্যের সংসদ সদস্য ১৯৩৫-১৯৪৫
যুক্তরাজ্যের সংসদ সদস্য ১৯৪৫-১৯৫০
যুক্তরাজ্যের সংসদ সদস্য ১৯৫০-১৯৫১
যুক্তরাজ্যের সংসদ সদস্য ১৯৫১-১৯৫৫
যুক্তরাজ্যের সংসদ সদস্য ১৯৫৫-১৯৫৯
যুক্তরাজ্যের সংসদ সদস্য ১৯৫৯-১৯৬৪
যুক্তরাজ্যের সংসদ সদস্য ১৯৬৪-১৯৬৬
যুক্তরাজ্যের সংসদ সদস্য ১৯৬৬-১৯৭০
শ্রমিক দল (যুক্তরাজ্য) এর চেয়ারম্যান
কেমব্রিজ ইউনিয়নের সভাপতি
বুথাম স্কুলে শিক্ষিত ব্যক্তি
কিংস কলেজ, কেমব্রিজের প্রাক্তন শিক্ষার্থী
কিংস কলেজ, কেমব্রিজের ফেলো
হ্যাভারফোর্ড কলেজের প্রাক্তন শিক্ষার্থী
মধুমাধবী

মধুমাধবী হল আরোহী কাষ্ঠল লতা (গুল্ম) জাতীয় একধরনের ফুলেল উদ্ভিদ। এর বৈজ্ঞানিক নাম stixis suaveolens। পরিবার Capparidaceae। ভারতের আসাম অঞ্চলে এটি মধুমালতী নামে পরিচিত।

নামকরণ
বাংলাদেশে মধুমালতী নামে কাষ্ঠল লতা থাকায় অধ্যাপক দ্বিজেন শর্মার সম্মতিক্রমে উদ্ভিদটির নামকরণ করা হয়েছে মধুমাধবী।

আবাসভূমি
মধুমাধবী ঘন জঙ্গল, খোলা বন, পাহাড়ের পাদদেশে জন্মে। অতীতে বাংলাদেশে মধুমাধবী সহজলভ্য হলেও বর্তমানে এটি বিপন্ন উদ্ভিদ হিসেবে বিবেচিত। এই ফুলেল উদ্ভিদটি বর্তমানে শুধুমাত্র মৌলভীবাজার, পার্বত্য চট্টগ্রামের বনে টিকে আছে। বাংলাদেশ ছাড়াও এটি ভারতের সিকিম, আসাম, অরুণাচল, ত্রিপুরা ও মেঘালয়ে জন্মে থাকে। দেশটিতে প্রায় ১৫০০ মিটার উচ্চতায় এদের দেখা মেলে। এছাড়াও নেপাল, ভুটান, চীন, লাওস, থাইল্যান্ড, ভিয়েতনাম ও মিয়ানমারের বনে এদের দেখতে পাওয়া যায়।

বর্ণনা
গুল্ম বা কাষ্ঠল লতা জাতীয় এই গাছটি প্রায় ১৫ মিটার লম্বা হয়। ফুল ফোটার মৌসুম মার্চ থেকে মে পর্যন্ত এবং আগস্ট-অক্টোবরেও গাছে ফুল থাকে। ফুল ছোট আকৃতির হয়, এতে ৫-৬টি পাপড়ি থাকে। ফুল হালকা হলুদ বর্ণের ও সুগন্ধি। ফল পাকলে কমলা রং ধারণ করে। ভারতের আদিবাসীরা এটির ফল খায়।

বংশবিস্তার
বীজ থেকে নতুন চারা গজানোর মাধ্যমে বংশবিস্তার ঘটে। এটি বর্তমানে বিপন্ন উদ্ভিদ। তাই বনের পরিবেশে টিকিয়ে রাখার পাশাপাশি এক্স-সিটু কনজারভেশন প্রক্রিয়ার মাধ্যমে একে টিকিয়ে রাখা যেতে পারে। এছাড়া বাড়ির বাগানে, উদ্ভিদ উদ্যানে রোপণ করার মাধ্যমে গাছটি ক্রমবর্ধমান বিলুপ্তির হাত থেকে রক্ষা পেতে পারে।

তথ্যসূত্র

ফুল
বাংলাদেশের উদ্ভিদ
শেখ লুতফর রহমান

শেখ লুতফর রহমান (ভিন্ন বানানে: শেখ লুৎফর রহমান) হলেন বাংলাদেশের একজন প্রখ্যাত গণসংগীতশিল্পি ও সুরকার। একুশের প্রথম গানটির সুরকার তিনি। “জনতার সংগ্রাম চলবেই” শিরোনামে গাওয়া তার গানটি এদেশের মুক্তি সংগ্রামের এক অনবদ্য সৃষ্টি।

জন্ম ও প্রাথমিক জীবন 
শেখ লুতফর রহমানের জন্ম ১৯২১ (মতান্তরেঃ ১৯২২) সালের ২৮ ফেব্রুয়ারি সাতক্ষীরা জেলায়।

শিক্ষাজীবন

কর্মজীবন 
তিনি রেডিও পাকিস্তান-এ চাকরি করতেন।

বিশেষ অবদান 
৫২'র ভাষা আন্দোলনের প্রথম গানটিতে তিনি সুরারোপ করেন। অধ্যাপক আনিসুল হক চৌধুরীর লেখা এই গানটি প্রথম চরণগুলো হলোঃ

শোনেন হুজুর
বাঘের জাত এই বাঙালেরা
জান দিতে ডরায় না তারা
তাদের দাবি বাংলা ভাষা
আদায় করে নেবে ভাই।
 
শেখ লুৎফর ইনস্টিটিউট

পারিবারিক জীবন

মৃত্যু

পুরস্কার ও সম্মননা 
সংগীতে বিশেষ অবদানের জন্য তিনি ১৯৭৯ সালে একুশে পদক লাভ করেন।

আরও দেখুন 
 ১৯৭৯-এর একুশে পদক বিজয়ী।

তথ্যসূত্র

বহিঃসংযোগ 

শিল্পকলায় একুশে পদক বিজয়ী
১৯২১-এ জন্ম
বাংলা ভাষা আন্দোলনের সক্রিয় কর্মী
১৯২০-এ জন্ম
সাতক্ষীরা জেলার ব্যক্তি
বাংলাদেশী সুরকার
একুশে পদক বিজয়ী
পাকিস্তানি সঙ্গীতজ্ঞ
ভারতীয় সঙ্গীতজ্ঞ
শনপাট

শনপাট (বৈজ্ঞানিক নাম: Crotalaria juncea) (ইংরেজি: brown hemp, Indian hemp, Madras hemp, or sunn hemp,) হচ্ছে Fabaceae পরিবারের Crotalaria গণের একটি ফসল।

বর্ণনা
এই গাছের উচ্চতা ১-৩ মিটার পর্যন্ত। ফুলের রং হলুদ এবং পাতা সবুজ ও চিকন। এটি ডালজাতিয় ফসল। এটি প্রাকৃতিক ফাইবারের উৎস। এটি দিয়ে মাছ ধরা জাল, দড়ি এবং আরো প্রয়োজনীয় বস্তু তৈরিতে ব্যবহৃত হয়। কৃষক গাছপালাগুলিতে পুষ্টি উপাদানের জন্য এ গাছ ব্যবহার করা হয়।

এ গাছের জন্য বেশি উর্বর মাটির দরকার হয় না।

বিস্তৃতি
এর উৎপত্তিটি অনিশ্চিত, কিন্তু ভারত ও পাকিস্তান স্থানীয় বলে মনে করা হয়। এখন সমগ্র ভারত জুড়ে চাষ করা হয়। বাংলাদেশ, পাকিস্তান, উগান্ডা এবং ব্রাজিল প্রভৃতি দেশে জন্মে থাকে।

তথ্যসূত্র 

ডাল
বাংলাদেশের উদ্ভিদ
ভারতের উদ্ভিদ
পাকিস্তানের উদ্ভিদ
উগান্ডার উদ্ভিদ
ব্রাজিলের উদ্ভিদ
তন্তু গাছ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
পূর্ব কলকাতা

পূর্ব কলকাতা   ভারতের কলকাতা শহরের পূর্বের অংশ। এই এলাকার মধ্যে  বিধাননগর, নিউ টাউন, ভিআইপি নগর, মেট্রোপলিটান টাউনশিপ, ইস্ট কলকাতা টাউনশিপ, অজয়নগর, সন্দেশপুর, মুকুন্দপুর, পঞ্চসায়র ইত্যাদি অন্তর্ভুক্ত। পূর্ব কলকাতার উত্তর অংশটি বিধাননগর ও নিউ টাউন শহরের  দ্বারা গঠিত। এই অঞ্চলকে লবণ হ্রদ এবং ভাল পরিকল্পিত আবাসিক এলাকা দ্বারা চিহ্নিত করা হয়। শহরের এই অংশটি ব্লক দ্বারা বিভক্ত এবং অঞ্চলের বেশির ভাগ অংশে  পর্যটন আকর্ষণ রয়েছে।
thumb|right |310px|নলবন ভেরি, পূর্ব কলকাতা জলাভূমি, পূর্ব কলকাতা

যোগাযোগ
এই এলাকার প্রধান সড়ক পরিবহনের হল রাস্তাটি ইস্টর্না মেট্রোপলিটন বাইপাস যাউত্তরে ভিআইপি রোড থেকে শুরু হয়ে  দক্ষিণে গড়িয়া পর্যন্ত বিস্তৃত।মেট্রো রেলপথের পূর্ব কলকাতার দক্ষিণাংশের মাঝামাঝি অংশে বৈষ্ণবঘাটা-পাটুলি এবং নিউ গড়িয়ায় স্টেশনে স্থাপিত।

টাউনশিপ 
পূর্ব কলকাতায় পাঁচটি প্রধান শহর রয়েছে যা এই অঞ্চলের বৃহৎ অংশ।এইগুলি নিম্নরূপঃ 
 সল্ট লেক সিটি
 নিউ টাউন
 মেট্রোপলিটান টাউনশিপ 
 পূর্ব কলকাতা টাউনশিপ (আনন্দপুর)
 বৈষ্ণবঘাটা পাটুলি টাউনশিপ

আইটি হাব-সেক্টর ফাইব 

তথ্য প্রযুক্তি কেন্দ্রটি উল্লেখযোগ্য আইটি /আইটিইএস ভারতীয় এবং বহুজাতিক কোম্পানিগুলির কেন্দ্র।সল্ট লেক সিটি এলাকায় প্রায় ১.২ লক্ষ লোক নিযুক্ত রয়েছে।

আকর্ষনীয় স্থান
 সিটি সেন্টার (সল্টলেক)
 সিটি সেন্টার ২ (নিউটাউন)
 একুয়াটিকা
 নিকো পার্ক
 ইকো পার্ক
 হাইল্যান্ড পার্ক মল
 সায়েন্স সিটি
 সল্টলেক স্টেডিয়াম

রেস্টুরেন্ট

প্রিমিয়াম ফাইন ডাইন 
 জে ডব্লিউ কিচেন - ভিনটেজ এশিয়া

তথ্যসূত্র

কলকাতার ভূগোল
পূর্ব কলকাতা
কলকাতার পাড়া
ভারতীয় উদ্ভিদ সর্বেক্ষণ

ভারতীয় উদ্ভিদ সর্বেক্ষণ (ইংরেজি: Botanical Survey of India (BSI)) হল ১৮৯০ সালে ভারতীয় সাম্রাজ্যের উদ্ভিদ সম্পদের সমীক্ষার উদ্দেশ্যে ভারত সরকার কর্তৃক প্রতিষ্ঠিত একটি সংস্থা।

ইতিহাস
ব্রিটিশ ইস্ট ইন্ডিয়া কোম্পানি উদ্ভিদ সম্পদ সম্পর্কে জ্ঞান অর্জন ও স্থানীয় সরকারগুলির অধীনে পরীক্ষানিরীক্ষা করার জন্য শিবপুর, পুণে, সাহারানপুর ও মাদ্রাজে উদ্ভিদ উদ্যান স্থাপন করেছিল। সাহারানপুর উদ্ভিদ উদ্যানটি অবশ্য ১৭৫০ সালের আগেই স্থাপিত হয়। ১৮১৭ সালে ঔষধি গুল্ম উৎপাদনের জন্য কোম্পানি এটি অধিগ্রহণ করে। ১৮৯০ সালের ১৩ ফেব্রুয়ারি জর্জ কিং-এর নির্দেশনায় আনুষ্ঠানিকভাবে বটানিক্যাল সার্ভে প্রতিষ্ঠিত হয়। জর্জ কিং ১৮৭১ সাল থেকে রয়্যাল বটানিক গার্ডেনের সুপারিন্টেনডেন্ট ছিলেন। তিনিই প্রথম বিএসআই-এর এক্স-অফিসিও ডিরেক্টর হন। ক্যালকাটা গার্ডেনটি ছিল বিএসআই-এর সদর দফতর এবং বাংলা, আসাম, উত্তর পূর্ব, ব্রহ্মদেশ এবং আন্দামান ও নিকোবর দ্বীপপুঞ্জের দায়িত্ব এই সংস্থার হাতে ন্যস্ত ছিল।

বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে।

তথ্যসূত্র

বহিঃসংযোগ
 Botanical Survey of India (BSI)
  ENVIS CENTRE (Environmental Information System, India) on Floral diversity in the Botanical Survey of India (BSI), Howrah

ভারতীয় উপমহাদেশের উদ্ভিদ
১৮৯০-এ ব্রিটিশ ভারতে প্রতিষ্ঠিত
ভারতের প্রাকৃতিক ইতিহাস
কলকাতা ভিত্তিক সংগঠন
আলসেস্টিস

আলসেস্টিস হল একটি গ্রিক পৌরাণিক চরিত্র যে একজন রাজকুমারী ছিল । স্বামী অ্যাডমেটাসের প্রতি গভীর ভালবাসার জন্য সে বিখ্যাত । ইউরিপিডিস তার ট্র্যাজেডি নাটক আলসেস্টিস এর মাধ্যমে এর গল্পকে বিখ্যাত করে তোলেন ।

পরিবার 
আলসেস্টিস ছিল রাজা পেলিয়াসের কন্যা । তার স্বামীর নাম ছিল অ্যাডমেটাস যার সাহায্যে সে ইউমেলুস নামে এক পুত্র ও প্রিমেলে নামে এক কন্যা উৎপাদন করে ।

পৌরাণিক প্রসঙ্গ 
আলসেস্টিস যৌবনে পদার্পণ করলে অনেক পাণিপ্রার্থী তার পিতা রাজা পেলিয়াসের কাছে উপস্থিত হয় । যে ব্যক্তি রথের সাথে সবার আগে একটা সিংহ আর একটা শূকর যুক্ত করতে পারবে সে আলসেস্টিসকে পাবে এমন শর্ত ধার্য করা হয় । অ্যাডমেটাস তার বন্ধু দেবতা অ্যাপোলোর সাহায্যে এই দুঃসাধ্য কাজ সম্পন্ন করে । কিন্তু বিবাহের পরে দেবী আর্তেমিসের কাছে বলি উৎসর্গ করতে ভুলে যাওয়ায় নিজের বিছানা সাপে ঢাকা অবস্থায় পায় । পুনরায় অ্যাপোলো তাকে সাহায্য করেন । তিনি নিয়তিকে মাতাল করে এই সংবাদ আনেন যে, কেউ যদি অ্যাডমেটাস এর পরিবর্তে মরতে রাজি হয় তবে অ্যাডামেটাস রক্ষা পাবে । কেউ রাজি না হওয়ায় আলসেস্টিস এগেয়ে আসে । তবে হারকিউলেস অ্যাডমেটাসের পূর্ব সমাদরের প্রতিদান স্বরূপ আলসেস্টিসকে শীঘ্রই পাতালপুরী থেকে উদ্ধার করে আনেন ।

উৎস 

 Cotterell, Arthur, and Rachel Storm. The Ultimate Encyclopedia of Mythology. Hermes House. .

বহিঃসংযোগ 

 "Alcestis"—a poem by Rainer Maria Rilke

পৌরাণিক চরিত্র
শামছুল হক ভূঁইয়া

ড. মোহাম্মদ শামছুল হক ভূঁইয়া (১ জুলাই ১৯৪৮–২ ফেব্রুয়ারি ২০২৪) ছিলেন একজন বাংলাদেশী ব্যাবসায়ী, সমাজসেবক ও রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ মনোনীত সংসদ সদস্য নির্বাচিত হয়েছিলেন। তিনি ২০২৪ সালে মৃত্যুবরণ করেন।

জন্ম ও শিক্ষাজীবন
ড. মোহাম্মদ শামছুল হক ভূঁইয়ার পৈতৃক বাড়ি চাঁদপুর জেলার ফরিদগঞ্জ উপজেলার কাউনিয়া গ্রামে। তার পিতার নাম মোঃ হাসমত উল্ল্যাহ এবং মায়ের নাম হাজেরা বেগম। তিনি বাংলাদেশ প্রকৌশলী বিশ্ববিদ্যালয় (বুয়েট) থেকে স্নাতক ও ঢাকা বিশ্ববিদ্যালয়ের আইবিএ থেকে স্নাতকোত্তর ডিগ্রি অর্জন করেছেন। পরবর্তীতে তিনি ডক্টরেট ডিগ্রি অর্জন করেন।

কর্মজীবন
তিনি লেখাপড়া শেষ করে প্রকৌশলী হিসেবে কর্ম জীবন শুরু করেন। তিনি অবিভক্ত ঢাকা সিটি কর্পোরেশনের প্রধান প্রকৌশলী ছিলেন। পাশাপাশি তিনি একজন সফল উদ্যোক্তা। ড. মোহাম্মদ শামছুল হক ভূঁইয়া রাজনীতির সঙ্গে সক্রিয় ভাবে যুক্ত ছিলেন। ব্যবসা, রাজনৈতিক ও শিক্ষা জীবনে তিনি অসাধারণ দক্ষতার পরিচয় দিয়েছেন।

রাজনৈতিক জীবন
রাজনৈতিক জীবনে ড. মোহাম্মদ শামছুল হক ভূঁইয়া ছাত্রজীবনে ছাত্র রাজনীতির সাথে সম্পৃক্ত ছিলেন। কর্মজীবন শেষ করে তিনি ২০০৫ সালে সম্মেলনের মাধ্যমে চাঁদপুর জেলা আওয়ামীলীগের সভাপতি হিসেবে ১২ বছর দায়িত্ব পালন করেন। তিনি বঙ্গবন্ধু সমাজকল্যাণ পরিষদের প্রতিষ্ঠাতা ও সভাপতি ছিলেন। তিনি বাংলাদেশ আওয়ামী লীগের জাতীয় পরিষদের সদস্য ছিলেন।

সমাজসেবা মূলক কাজ 
তিনি একজন সমাজসেবক এবং শিক্ষানুরাগী ব্যক্তি। তিনি ফরিদগঞ্জে স্বনামধন্য গৃদকালিন্দিয়া হাজেরা হাসমত বিশ্ববিদ্যালয় কলেজ প্রতিষ্ঠা করেন। এটি ফরিদগঞ্জ উপজেলার একমাত্র অনার্স কলেজ।  যা সমগ্র চাঁদপুর জেলায় একটি স্বনামধন্য বিদ্যাপীঠ। এছাড়া তিনি কাওনিয়া শহীদ হাবিব উল্যা উচ্চ বিদ্যালয় সহ কিছু মসজিদ, মাদ্রাসাও প্রতিষ্ঠা করেন। শেষ জীবনে তিনি হাজীগঞ্জে "এপেলো ইউনিভার্সিটি অব সায়েন্স এন্ড টেকনোলজি" নামক একটি বেসরকারি বিশ্ববিদ্যালয় প্রতিষ্ঠার কাজ শুরু করেন। এছাড়া তিনি ঢাকাস্থ চাঁদপুর জেলা সমিতির সভাপতি ছিলেন।

মৃত্যু 
তিনি ২০২৪ সালে ২রা ফেব্রুয়ারী মৃত্যুবরণ করেন।

https://www.kalerkantho.com/print-edition/news/2024/02/03/1360285

তথ্যসূত্র 

১৯৪৮-এ জন্ম
বাংলাদেশী মুসলিম
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
চাঁদপুর জেলার রাজনীতিবিদ
ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
২০২৪-এ মৃত্যু